Sie iſt/ in ſo zarter Jugend/
reif ſchon an Verſtand und Tugend/
zeigt zugleich die Fruͤcht und Bluͤte.
Von des Mundes lieben Lippen/
aus den ſchoͤnſten Purpurklippen/
ſchallt ein himmliſches Gemuͤte.
Suͤſſes Sehen/ freundlichs Lachen/
dieſe Schoͤnheit ſchoͤner machen.
Alſo ſichs von Goͤttern ſtammt:
in der theuren Fuͤrſtinn Kinde/
ſolche Mutter-flamme ſtammt/
die ein ſolches Herz entzuͤnde.